b'\n_START_ARTICLE_\nBorut Semler\n_START_SECTION_\nNogometna kariera\n_START_PARAGRAPH_\nBorut je nogomet za\xc4\x8del igrati v mladinski vrsti NK Mura, kasneje pa \xc5\xa1e v mladinski vrsti NK Varteksa. Poleti 2001 ga je v mladinske vrste vzel nem\xc5\xa1ki nogometni klub Bayern M\xc3\xbcnchen._NEWLINE_Z rezervno ekipo Bayerna je za\xc4\x8del trenirati maja 2004, prvi\xc4\x8d pa je za klub nastopil na predzadnji tekmi sezone 2003-04. Svoj prvi gol je zabil \xc5\xbee po dveh minutah igre in povi\xc5\xa1al na 2:0. V igro je namre\xc4\x8d vstopil v zadnjih 15 minutah tekme proti rezervni ekipi kluba 1. FSV Mainz 05. Za rezervno ekipo je redno nastopal \xc5\xbee v naslednji sezoni in na 27 tekmah dosegel devet golov._NEWLINE_V sezoni 2005-06 je zaigral le na 13. tekmah in ni dosegel zadetka, v naslednji sezoni pa je nastopil le \xc5\xa1e na sedmih tekmah, tudi takrat pa se ni vpisal med strelce._NEWLINE_18. januarja 2007 se je vrnil v NK Varteks v Hrva\xc5\xa1ki Vara\xc5\xbedin. \xc5\xbde januarja 2008 se je vrnil v Slovenijo in podpisal pogodbo z NK Dom\xc5\xbeale.\n_START_SECTION_\nReprezentan\xc4\x8dna kariera\n_START_PARAGRAPH_\nBorut Semler je igral za Slovensko nogometno reprezentanco do 21 let, pa tudi za Slovensko nogometno reprezentanco. Za Slovenijo je prvi\xc4\x8d nastopil 18. avgusta 2004 na tekmi proti Srbiji in \xc4\x8crni gori, ko je vstopil kot zamenjava proti koncu tekme. Ta se je kon\xc4\x8dala z rezultatom 1:1. Do danes je zbral sedem nastopov za reprezentanco, gola pa v dresu Slovenije \xc5\xa1e ni zabil.'